ฉบับร่าง:อดิศักดิ์ พรงาม

----
พระคุณเจ้าฟิลิป อดิศักดิ์ พรงาม เป็นมุขนายกประจำเขตมิสซังจันทบุรีองค์ปัจจุบัน ได้รับแต่งตั้งเมื่อวันที่ 11 พฤศจิกายน พ.ศ.2567 ก่อนหน้านี้ได้ดำรงตำแหน่งผู้รักษาการเขตมิสซังจันทบุรี และได้รับการอภิเษกเป็นมุขนายกโดยพระคุณเจ้าซิลวิโอ สิริพงษ์ จรัสศรี ณ อาสนวิหารพระนางมารีอาปฏิสนธินิรมล จังหวัดจันทบุรี เมื่อวันที่ 8 กุมภาพันธ์ พ.ศ. 2568

**ประวัติ**
พระคุณเจ้าฟิลิป อดิศักดิ์ พรงาม เกิดเมื่อวันที่ 19 พฤศจิกายน พ.ศ. 2497 ที่ตำบลหัวไผ่ อำเภอพานทอง จังหวัดชลบุรี เป็นบุตรคนที่ 1 ในจำนวน 6 คน พระคุณเจ้าเป็นสัตบุรุษวัดนักบุญฟิลิปและยากอบ หัวไผ่ เป็นบุตรของฟรังซิสโก สง่า พรงาม กับ เยโนเวฟา แฉล้ม พรงาม

**การศึกษา**

**ระดับประถมศึกษา**
 โรงเรียนประชาสงเคราะห์ หัวไผ่

**ระดับมัธยมศึกษา**
 โรงเรียนดาราสมุทร ศรีราชา- โรงเรียนอัสสัมชัญ ศรีราชา

**ระดับอุดมศึกษา**
 ปริญญาตรี – การศึกษาบัณฑิต ม.ศรีนครินทรวิโรฒ ปทุมวัน- ปริญญาตรี – ศิลปศาสตรบัณฑิต (ปรัชญา) วิทยาลัยแสงธรรม- ปริญญาตรี – ศาสนศาสตรบัณฑิต (เทววิทยา) วิทยาลัยแสงธรรม

**การทำงาน**

**ลำดับศีลอนุกรม**
 15 สิงหาคม พ.ศ. 2526 แต่งตั้งเป็นผู้ช่วยพิธีกรรม (acolyte) โดยพระคุณเจ้ายออากิม พเยาว์ มณีทรัพย์- 15 สิงหาคม พ.ศ. 2527 รับศีลอนุกรมขั้นพันธบริกร (diaconate) โดยพระคุณเจ้าลอเรนซ์ เทียนชัย สมานจิต ณ สามเณราลัยพระหฤทัยฯ ศรีราชา ชลบุรี- 28 ธันวาคม พ.ศ. 2528 รับศีลอนุกรมขั้นบาทหลวง (priesthood) โดยพระคุณเจ้าลอเรนซ์ เทียนชัย สมานจิต ณ วัดนักบุญฟิลิปและยากอบ หัวไผ่ ชลบุรี- 8 กุมภาพันธ์ พ.ศ. 2568 รับศีลอนุกรมขั้นมุขนายก (episcopate) โดยพระคุณเจ้าซิลวิโอ สิริพงษ์ จรัสศรี ณ อาสนวิหารพระนางมารีอาปฏิสนธินิรมล จันทบุรี

**การทำงานในเขตมิสซัง**
 พ.ศ. 2529 – พ.ศ. 2532 ผู้ช่วยผู้จัดการ โรงเรียนดาราสมุทร ศรีราชา ชลบุรี- พ.ศ. 2532 – พ.ศ. 2533 รับการอบรมด้านชีวิตจิต และ Community life กับคณะ Focolare ที่ Priests' School for Asia, Tagaytay, Philippines- พ.ศ. 2533 – พ.ศ. 2537 ผู้ช่วยอธิการ สามเณราลัยพระวิสุทธิวงศ์ นครราชสีมา- พ.ศ. 2537 – พ.ศ. 2539 ศึกษาวิชา Spirituality ที่ Pontifical University of St. Thomas Aquinas, Italy- พ.ศ. 2539 – พ.ศ. 2550 ผู้ให้การอบรมสามเณราลัยแสงธรรม สามพราน นครปฐม 
** เหรัญญิกสถาบันแสงธรรม / กรรมการสภาวิทยาลัยแสงธรรม
** ผู้ช่วยอธิการบดีฝ่ายการเงินและอาคารสถานที่ วิทยาลัยแสงธรรม
** ศึกษาอบรม Mini M.Ed. ที่ ม.ศรีนครินทรวิโรฒ ประสานมิตร
** ศึกษาอบรม Pastoral Studies ที่ East Asia Pastoral Institute (EAPI), Philippines- พ.ศ. 2550 - พ.ศ. 2558 อธิการสถาบันแสงธรรม และอธิการสามเณราลัยแสงธรรม
** กรรมการสภาวิทยาลัยแสงธรรม
** ผู้อํานวยการแผนกสามเณราลัยและกระแสเรียก สภาประมุขบาทหลวงฯ
** จิตตาธิการสภาเซอร์ร่า ประเทศไทย- พ.ศ. 2558 ศึกษาอบรมเพิ่มเติมด้านพระคัมภีร์ที่สถาบัน Ecce Homo, Jerusalem, Israel- พ.ศ. 2559 - พ.ศ. 2563 เจ้าอาวาสโบสถ์นักบุญนิโคลัส และโบสถ์อัสสัมชัญ พัทยา- พ.ศ. 2563 - พ.ศ. 2567 เจ้าอาวาสอาสนวิหารพระนางมารีอาปฏิสนธินิรมล จันทบุรี 
** จิตตาธิการประจําอารามคาร์แมล จันทบุรี
** จิตตาธิการประจำอารามคณะรักกางเขนแห่งจันทบุรี
** คณะที่ปรึกษามุขนายก และสมาชิกสภาบาทหลวงแห่งมิสซังจันทบุรี 
** คณะกรรมการบริหารเขตมิสซังจันทบุรี- พ.ศ. 2566 ผู้รักษาการมุขมณฑล (Diocesan Administrator) เขตมิสซังโรมันคาทอลิกจันทบุรี- พ.ศ. 2567 - ปัจจุบัน มุขนายก (Bishop) เขตมิสซังโรมันคาทอลิกจันทบุรี

**ประกาศแต่งตั้งมุขนายกเขตมิสซังจันทบุรี**
เมื่อวันที่ 11 พฤศจิกายน พ.ศ. 2567 สมเด็จพระสันตะปาปาฟรานซิสประกาศแต่งตั้งคุณพ่อฟิลิป อดิศักดิ์ พรงาม เป็นมุขนายกองค์ที่ 5 ปกครองเขตมิสซังจันทบุรี ในสมัยอาร์ชบิชอปปีเตอร์ ไบรอัน เวลส์ (Archbishop Peter Bryan Wells) เป็นเอกอัครสมณทูตนครรัฐวาติกันประจำประเทศไทย
พิธีอภิเษกจัดขึ้นในวันเสาร์ที่ 8 กุมภาพันธ์ พ.ศ. 2568 โดยมีมุขนายกซิลวิโอ สิริพงษ์ จรัสศรี ประมุขเขตมิสซังราชบุรี อดีตประมุของค์ที่ 4 แห่งเขตมิสซังจันทบุรีเป็นประธานพิธีอภิเษก (Principal Consecrator) ร่วมกันอาร์ชบิชอปฟรังซิสเซเวียร์ วีระ อาภรณ์รัตน์ แห่งเขตมิสซังกรุงเทพฯ และมุขนายกยอแซฟ วุฒิเลิศ แห่ล้อม แห่งเขตมิสซังเชียงราย เป็นประธานอภิเษกร่วม (Principal Co-Consecrators) ณ อาสนวิหารพระนางมารีอาปฏิสนธินิรมล จังหวัดจันทบุรี

**อ้างอิง**

**แหล่งข้อมูลอื่น**
  อัครสังฆมณฑลกรุงเทพฯ-  สังฆมณฑลจันทบุรี-  ลำดับขั้นของสังฆมณฑลในประเทศไทย